FORTUNATA-E-JACINTA-III-WEB2	Se bèth un s’auesse cuelhut eth trabalh de seguir es passi de Rubin deth 69 enquiath 74, que l’aurie vist client deth cafè de San Antonio ena Corredera de San Pablo, dempús deth Suizo Nuevo, dempús de Platerias, deth Siglo e de Levante; lo veirie, en bèra escadença, preferint es cafès cantants e en d’auta auent òdi d’eri; acodint ath deth Gallo o ath de Concepción Jerónima quan volie hèr-se er invisible, e fin finau, sèir es sòns reiaus en un des mès freqüentats e rambalhosi dera Puerta del Sol.